《晨起观雪》
宋代·赵蕃

荒鸡号何多，邻犬吠愈悍。
初迷纸窗隙，旋失布衾暖。
呼童户先启，走报雪且满。
为言果羞明，若尔真待伴。
须臾起孩稚，次第及衰懒。
索衣乱襦袴，取酒忘濯盥。
试观尚零落，骋目迷间断。
青黄倏衰白，陵谷置平坦。
灞桥欠驴蹇，剡曲无棹短。
有兴不可乘，摅词讵能诞。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。